Sagan um Litlu Hafmeyjuna gerist jafnt ofaní sjó og uppi á landi í Ævintýraskóginum en eins og Lottu er von og vísa blandast fleiri þekkt ævintýri inn í verkið . Við kynnumst Hlina prins og foreldrum hans , hirðfólki , gullfiskum og tröllum . Svo kynnumst við líka tvíhöfða kolkrabba ... í sjónum og í fjöllunum í kringum konungsríkið er allt hreinlega að fyllast af rusli ! Fleira skal ekki gefið upp að sinni enda sjón sögu ríkari .